钦定古今图书集成/历象汇编/庶征典/第007卷 > 《唐李德裕穷愁志》 > 《喜征》
## 钦定古今图书集成/历象汇编/庶征典/第007卷 > 《唐李德裕穷愁志》 > 《喜征》

“陆贾偁《蟢子垂》而百事禁”，不征，其故何也？凡人将有
喜兆，必垂于冠冕。余常思之，盖以人肖圆方之形，禀
五行之气，有生之最灵者也。如景如火，忽有歊然感
气，发于圆首之上。其荣盛也，如阳气发生，烟涵煴煦；
其变衰也，如秋气索然，寂寞沈悴。虽不能自睹，其鉴
明者必可察之。唐举、许负，疑用此术，所以望表而知
穷达。何以明之？“淑春爱景，必有蟢子垂于檐楹之间；
室有明烛膏炉必垂于屏帏之际。喜气将盛，故集于
冠冕之上。以此推之，无所逃也。”